I jødedommen og noen trosretninger innenfor kristendommen regnes det som sies i 20,4-6 som et eget bud, det såkalte billedforbudet. For de som regner billedforbudet som det andre bud, blir «du skal ikke misbruke Herren din Guds navn» det tredje osv, mens de to budene om begjær regnes som ett bud – det tiende. De første tre (fire dersom en regner bildeforbudet som det andre bud) budene handler om menneskets forhold til Gud. De syv (seks) neste handler om menneskers forhold til hverandre.